Document ID: 31996R0956

KOMMISSIONENS FORORDNING (EF) Nr. 956/96 af 30. maj 1996 om ændring af forordning (EF) nr. 2883/94 om den foreløbige forsyningsopgørelse for De Kanariske Øer for de landbrugsprodukter, der er omfattet af den ordning, som er fastsat i artikel 2 til 5 i Rådets forordning (EØF) nr. 1601/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 56, stk. 4,
under henvisning til Rådets forordning (EØF) nr. 1601/92 af 15. juni 1992 (3) om særlige foranstaltninger for visse landbrugsprodukter til fordel for De Kanariske Øer, senest ændret ved Kommissionens forordning (EF) nr. 2537/95 (4), særlig artikel 3, stk. 4, og artikel 7, andet afsnit, og
ud fra følgende betragtninger:
Der er med Kommissionens forordning (EF) nr. 2805/95 af 5. december 1995 om fastsættelse af eksportrestitutioner for vin og om ophævelse af forordning (EØF) nr. 2137/93 (5) gennemført en ændring af fastsættelsen af eksportrestitutionsbeløb i vinsektoren, der indebærer, at disse beløb udtrykkes pr. hektoliter uafhængigt af alkoholstyrken;
de støttebeløb, der er nævnt i artikel 3, stk. 2, i forordning (EØF) nr. 1601/92, svarer til restitutionsbeløbene under hensyntagen til de betingelser, der er en følge af øgruppens geografiske placering; der bør foretages en tilpasning af støttebeløbene som følge af de ændringer, der er foretaget af ovennævnte forordning om restitutionsbeløbene;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Bilag XII, afsnit B), til Kommissionens forordning (EF) nr. 2883/94 (6) erstattes af bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. maj 1996.

Labels: 3
18
17
5